Tikra istorija

Tikra istorija () – 1999 m. biografinė drama, režisuota David Lynch. Filmo prodiuserė ir montuotoja yra Mary Sweeney, Linčo ilgametė bendradarbė, kuri kartu su John Roach taip pat parašė šio filmo scenarijų. Filmas paremtas tikra Alvino Straito, 1994 m. vejos pjovimo traktoriumi nukeliavusio iš Ajovos iki Viskonsino, istorija.

Alvinas (Richard Farnsworth) – garbaus amžiaus Antrojo pasaulinio karo veteranas, gyvenantis su savo dukra. Sužinojęs, kad susvetimėjusį brolį Lailą ištiko insultas, nusprendžia jį aplankyti, norėdamas prieš šiam mirštant su juo susitaikyti. Alvinas dėl savo suprastėjusios regos ir kojų fizinės būklės negali gauti vairuotojo pažymėjimo, tad nusprendžia prisitvirtinti priekabą prie vejos pjovimo traktoriaus ir taip nukeliauti nuo Ajovos iki Viskonsino.

„Tikrą istoriją“ išplatino „Walt Disney Pictures“ Jungtinėse Valstijosehttps://catalog.afi.com/Film/61718-THE-STRAIGHTSTORY?sid=b9d2126e-1539-4e1c-ba73-6a0c6e1c1296&sr=7.913997&cp=1&pos=0, kur filmas uždirbo apie 6,2 mln. JAV dolerių. Filmas susilaukė kritikų pripažinimo: Kanų kino festivalyje varžėsi dėl Auksinės palmės šakelėshttps://www.festival-cannes.com/en/retrospective/1999/. Alvino Straito vaidmenį atlikęs Richard Farnsworth buvo nominuotas „Oskarui“ ir tuomet tapo vyriausio amžiaus nominantu savoje kategorijoje, šį rekordą išlaikė dvidešimt vienerius metus.

 Išnašos 

Kategorija:1999 filmai
Kategorija:Dramos
Kategorija:Biografiniai filmai
Kategorija:JAV filmai
Kategorija:David Lynch filmai